1990 шарахь Лесли хӀоьттира, студентийн баскетболехь уггаре ондачех зударийн команда йолчу, Къилба Калифорнин университете. Университетехь Лизас яьккхира бакалавран тӀегӀа коммуникацийн говзаллехь, ткъа тӀаьхьуо магистран тӀегӀа яьккхира Финиксан университетехь гӀуллакхан администрировани говзаллехь. Колледжера деа шарахь Лесли лезира 120 матчехь, цигахь гулйора юккъера барам 20 очко. Иза йолуш университетан команда туьйлира 89 ловзарехь, 31 ийшира, хилира конференцин чемпион, доьазза дакъа лецира NCAA турнирехь. 1991 шарахь Лиза къобал йира студентийн чемпионатан уггаре дика керла ловзархо аьлла, ткъа 1994 шарахь делира студенташна юкъара шеран уггаре дика ловзархочун Нейсмитан совгӀат, кхузза, 1992—1994 шерашкахь, иза юкъаяхийтира студентийн чемпионатан сийлаллин гулйина командин. 1991 шарахь Лесли левзира америкин гулйина командин юкъахь ингалсан Шеффилд гӀалара Универсиадехь, командина гӀодира чемпион хила.